b"\n_START_ARTICLE_\nPart\xc3\xb3\n_START_PARAGRAPH_\nPart\xc3\xb3 (en angl\xc3\xa8s i en franc\xc3\xa8s: Parton), en la f\xc3\xadsica de part\xc3\xadcules, es va proposar per part del f\xc3\xadsic Richard Feynman l'any 1969, per tal de descriure l'estructura dels hadrons i modelitzar les interaccions amb els hadrons d'alta energia. A partir de llavors, els partons descrits en aquest model s'han identificat amb els quarks i els gluons._NEWLINE_En aquest model, els hadrons com s\xc3\xb3n els nucleons (protons o neutrons) estan composts de subpart\xc3\xadcules puntuals independents anomenades partons._NEWLINE_Una particularitat dels partons \xc3\xa9s que la seva caracteritzaci\xc3\xb3 dep\xc3\xa8n de l'escala d'interacci\xc3\xb3 considerada, escala definida per l'invers del m\xc3\xb2dul de la impulsi\xc3\xb3 transferida a l'hadr\xc3\xb3 durant la interacci\xc3\xb3. Aix\xc3\xad, un part\xc3\xb3 vist com un simple quark a una escala donada es pot revelar ser la superposici\xc3\xb3 d'un quark i d'un glu\xc3\xb3 a una escala m\xc3\xa9s petita. Per aquest fet, el nombre de partons observat en un hadr\xc3\xb3 augmenta amb la impulsi\xc3\xb3 transferida. A baixa energia, un bari\xc3\xb3 no contindr\xc3\xa0 m\xc3\xa9s que tres partons (els tres quarks de val\xc3\xa8ncia). A m\xc3\xa9s alta energia, la possibilitat d'observar un hadr\xc3\xb3 a una escala m\xc3\xa9s fina permet revelar una mar de partons."